Larvene utvikler seg i sevje som flyter ut fra skader på løvtrær. Artene ser ikke ut til å være spesielt kresne når det gjelder treslaget, men andre faktorer som fuktighet, eksponering o.l. betyr trolig mer. Tre som er angrepet av løvtredreper ser ut til å være særlig attraktive. Disse fluene besøker ikke ofte blomster. Mange av artene er regnet for å være sjeldne, men dette kan muligens skyldes at de har så ulik biologi fra de fleste andre blomsterfluer og dermed ikke blir fanget opp av vanlige innsamlingsmetoder.